CELEX: 32015R0097
Language: fi
Date: 2014-10-17 00:00:00
Title: Komission delegoitu asetus (EU) 2015/97, annettu 17 päivänä lokakuuta 2014 , delegoidun asetuksen (EU) N:o 918/2012 oikaisemisesta valtionlainaa koskevien merkittävien nettomääräisten lyhyiden positioiden ilmoittamisen osalta  ETA:n kannalta merkityksellinen teksti

23.1.2015   
            
            
               FI
            
            
               Euroopan unionin virallinen lehti
            
            
               L 16/22
            
         KOMISSION DELEGOITU ASETUS (EU) 2015/97,
   annettu 17 päivänä lokakuuta 2014,
   delegoidun asetuksen (EU) N:o 918/2012 oikaisemisesta valtionlainaa koskevien merkittävien nettomääräisten lyhyiden positioiden ilmoittamisen osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon lyhyeksimyynnistä ja tietyistä luottoriskinvaihtosopimuksiin liittyvistä kysymyksistä 14 päivänä maaliskuuta 2012 annetun Euroopan parlamentin ja neuvoston asetuksen (EU) N:o 236/2012 (1) ja erityisesti sen 3 artiklan 7 kohdan,
   sekä katsoo seuraavaa:
   
               (1)
            
            
               Komission delegoidun asetuksen (EU) N:o 918/2012 (2) 13 artiklassa määritetään asetuksen (EU) N:o 236/2012 3 artiklan 7 kohdan c alakohdassa säädetyn valtuutuksen mukaisesti positioiden laskentamenetelmä, kun konserniin kuuluvilla oikeushenkilöillä on tiettyä liikkeeseenlaskijaa koskevia pitkiä tai lyhyitä positioita. Delegoidun asetuksen (EU) N:o 918/2012 13 artiklassa säädetään sekä liikkeeseen laskettua osakepääomaa että liikkeeseen laskettua valtionlainaa koskevien positioiden laskentamenetelmästä. Delegoidun asetuksen (EU) N:o 918/2012 13 artiklan 3 kohdassa viitataan kuitenkin tällä hetkellä ainoastaan asetuksen (EU) N:o 236/2012 5 artiklan mukaiseen ilmoituskynnysarvoon, jota sovelletaan osakkeita koskeviin merkittäviin nettomääräisiin lyhyisiin positioihin, vaikka siinä olisi viitattava nimenomaisesti myös asetuksen (EU) N:o 236/2012 7 artiklan mukaiseen ilmoituskynnysarvoon, jota sovelletaan valtionlainaa koskeviin merkittäviin nettomääräisiin lyhyisiin positioihin.
            
         
               (2)
            
            
               Oikeudellisen epävarmuuden välttämiseksi delegoitu asetus (EU) N:o 918/2012 olisi sen vuoksi oikaistava,
            
         ON HYVÄKSYNYT TÄMÄN ASETUKSEN:
   1 artikla
   Korvataan delegoidun asetuksen (EU) N:o 918/2012 13 artiklan 3 kohdan ensimmäinen virke seuraavasti:
   
      ”3.   Kun nettomääräinen lyhyt positio saavuttaa tai ylittää asetuksen (EU) N:o 236/2012 5 ja 7 artiklan mukaisen ilmoituskynnysarvon tai sen 6 artiklan mukaisen julkistamiskynnysarvon, konserniin kuuluvan oikeushenkilön on raportoitava ja julkistettava asetuksen (EU) N:o 236/2012 5–11 artiklan mukaisesti tiettyä liikkeeseenlaskijaa koskeva, 1 kohdan mukaisesti laskettu nettomääräinen lyhyt positio edellyttäen, ettei yksikään 2 kohdan mukaisesti laskettu konsernitason nettomääräinen lyhyt positio saavuta eikä ylitä ilmoitus- tai julkistamiskynnysarvoa.”
   
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 17 päivänä lokakuuta 2014.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 86, 24.3.2012, s. 1.
   
      (2)  Komission delegoitu asetus (EU) N:o 918/2012, annettu 5 päivänä heinäkuuta 2012, lyhyeksimyynnistä ja tietyistä luottoriskinvaihtosopimuksiin liittyvistä kysymyksistä annetun Euroopan parlamentin ja neuvoston asetuksen (EU) N:o 236/2012 täydentämisestä määritelmien, nettomääräisten lyhyiden positioiden laskennan, katettujen valtionlainan luottoriskinvaihtosopimusten, ilmoituskynnysarvojen, rajoitusten keskeyttämiseen sovellettavien likviditeettiä koskevien kynnysarvojen, rahoitusvälineiden arvon merkittävän alenemisen sekä epäsuotuisien tapahtumien osalta (EUVL L 274, 9.10.2012, s. 1).